पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के लिहाज से प्रदेश में राहत की एक अच्छी खबर है। पूरे अप्रैल में सर्वाधिक केस वाले रायपुर के अस्पतालों में अब ऑक्सीजन सपोर्ट वाले 53 प्रतिशत से अधिक बेड खाली हो चुके हैं। हेल्थ विभाग के अस्पतालों में बिस्तरों की उपलब्धता के मॉनिटरिंग पोर्टल के मुताबिक रायपुर के 112 कोरोना अस्पताल और केयर सेंटर में 988 सामान्य बेड में से 767 खाली हैं।
जबकि ऑक्सीजन सपोर्ट वाले 2170 बिस्तरों में 1150, 584 एचडीयू बेड में से 333 खाली चल रहे हैं। रविवार देर शाम तक की स्थिति में आईसीयू के 1024 में से 374 बेड और वेंटिलेटर के कुल 346 में से 131 बेड खाली हैं। ऐसे लोग जो अस्पतालों में कहां बिस्तर उपलब्ध हैं कहां नहीं cgcovidjansahayta.com पोर्टल के जरिए जानकारी कभी भी हासिल की जा सकती है।
यही नहीं प्रदेश में भी 425 सरकारी प्राइवेट कोरोना अस्पतालों और केयर सेंटर में रविवार देर शाम की स्थिति में कुल 30,998 बिस्तरों में से 13699 बिस्तर खाली है। दूसरी लहर में प्रदेश में करीब तीन हफ्ते बाद इस तरह की स्थिति बनी है। जबकि प्रदेश के कोरोना अस्पतालों में 44 प्रतिशत से अधिक बेड खाली हैं।
रायपुर के कोरोना अस्पतालों में
(स्त्रोत - छत्तीसगढ़ स्वास्थ्य विभाग पोर्टल)
घर में 91 फीसदी मरीज स्वस्थ्य
रायपुर में रिकवरी रेट 91% से अधिक है। राजधानी में 90% से ज्यादा मरीज घर में ही स्वस्थ होते है। होम आइसोलेशन में मरीजों की ठीक होने की संख्या अस्पताल के मरीजों से ज्यादा है। रायपुर में अब तक 1.30 लाख से ज्यादा मरीज स्वस्थ हो चुके हैं, जिनमें से 90% मरीज घर पर ही रहते है। होम आइसोलेशन की वजह से रायपुर में ज्यादातर लोग अस्पतालों की वजह घर में इलाज करवाना पसंद करते हैं।
प्रदेश में अस्पतालों में मरीजों के लिए बिस्तरों की स्थिति में अब बड़ा सुधार देखा जा रहा है। बावजूद इसके वैकल्पिक तैयारियां भी की जा रही है। ताकि आपात स्थिति के लिए व्यवस्था पहले से उपलब्ध रहे।
डॉ. सुभाष मिश्रा, मीडिया इंचार्ज, स्वास्थ्य विभाग
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva bho_Deva zho_Hant eng_Latn